Държавен вестник, бр. 17, 2006 г., стр. 95

Б Р О Й  17
Д Ъ Р Ж А В Е Н   В Е С Т Н И К
С Т Р .  95
6. чл. 17, ал. 7 от правилника като противо-
речаща на чл. 13, ал. 2, т. 1, чл. 26, ал. 2, 3 и 4, и
чл. 28, ал. 2 ЗФИ.
За ал. 8 на чл. 16 е изложено и твърдение, че
противоречи на разпоредбата на чл. 120, ал. 2
от Конституцията на Република България.
В жалбата е изложено искане на основание
чл. 5 във връзка чл. 12 от Закона за Върховния
административен съд във връзка с чл. 15, ал. 1
от Закона за нормативните актове за отмяна на
посочените по-горе разпоредби от подзаконо-
вия нормативен акт.
Устройственият правилник на Изпълнител-
на агенция “Национален филмов център” е
приет с Постановление на Министерския съ-
вет № 97 от 2004 г. (ДВ, бр. 42 от 2004 г.).
Същият е издаден на основание чл. 6, ал. 2 и
чл. 15 от Закона за филмовата индустрия и
урежда дейността, структурата, организация-
та на работа и състава на Изпълнителна аген-
ция “Национален филмов център”, както и
реда за работа на Националния съвет за кино
и експертните комисии към изпълнителния
директор на агенцията.
Правилникът, като издаден в изпълнение на
Закона за филмовата индустрия, може да съ-
държа правила относно дейността на органите,
създадени към изпълнителния директор, кои-
то не се съдържат в закона, и това е смисълът
и целта на постановения подзаконов нормати-
вен акт—да доразвива установените със закона
норми в съответната област, но съобразно раз-
поредбата на чл. 15, ал. 1 от Закона за норма-
тивните актове трябва да съответства на Конс-
титуцията и на другите нормативни актове от
по-висока степен. Предмет на настоящото дело
е проверка на законосъобразността на обжал-
ваните подзаконови разпоредби.
Законът за филмовата индустрия (ЗФИ),
обнародван в ДВ, бр. 105 от 2003 г., урежда от-
ношенията, свързани с производството, раз-
пространението, промоцията и показа на фил-
мите в Република България и държавното под-
помагане на българската филмова индустрия,
като създава условия за нейното развитие.
Изпълнителната агенция “Национален фил-
мов център” е администрация към министъра
на културата, юридическо лице със седалище
София, чиято издръжка се формира от бюджет-
ни средства и от приходи от собствена дейност.
Агенцията е второстепенен разпоредител с
бюджетни кредити към министъра на култура-
та. Ежегодно в Закона за държавния бюджет на
Република България се предвижда субсидия за
агенцията, която заедно с останалите приходи,
постъпили на основание чл. 16, ал. 3 от Закона
за филмовата индустрия, се разходват за дър-
жавно подпомагане на проекти в областта на
производството, промоцията, разпространени-
ето и показа на български филми и на филми,
създадени при условията на копродукция с ев-
ропейски страни и със страни, с които Републи-
ка България има сключени спогодби в област-
та на филмовата индустрия.
Държавата чрез агенцията подпомага про-
изводството, разпространението и показа на
български филми. Държавното подпомагане е
в две насоки—за подпомагане на филмопроиз-
водство, нормативно уредено в разпоредбите на
раздел II, чл. 28—31 от Закона за филмовата
индустрия  и  за подпомагане на разпростране-
ние и показа на филми, нормативно уредено в
разпоредбите на раздел III, чл. 32—35 от Закона
за филмовата индустрия. Държавното подпо-
магане и в двете направления се осъществява
чрез отпускане на целеви финансови средства.
Разпоредител на тези средства е агенцията чрез
нейните органи—изпълнителен директор, кой-
то ръководи и представлява агенцията, и създа-
дените към него консултативно-експертни ор-
гани: Национален съвет за кино, национална
художествена комисия, национална комисия за
категоризация на филми, национална техничес-
ка комисия и финансова комисия.
Държавното подпомагане в областта на
филмопроизводството  по раздел II от Закона
за филмовата индустрия се осъществява чрез
отпускане на целеви финансови средства след
провеждане на конкурс.
Процедурата по провеждане на конкурса се
открива със заповед на изпълнителния дирек-
тор на агенцията, който издава и окончателния
акт, с който приключва процедурата—заповед,
с която определя спечелилия конкурса проект
и размера на държавното подпомагане, или
постановява отказ. Издаването на заповедта на
изпълнителния директор се предшества от про-
цедура по класиране на проектите и определя-
не на размера на финансиране, която се осъ-
ществява съответно от националната художес-
твена комисия и от финансовата комисия. Пос-
тъпилите проекти се разглеждат, оценяват и
класират от националната художествена коми-
сия, която издава решение. Решението на наци-
оналната художествена комисия се разглежда
от финансовата комисия, която от своя страна
също с решение предлага на изпълнителния
директор на агенцията размера на държавното
подпомагане за всеки отделен проект. Съглас-
но разпоредбата на чл. 30, ал. 5 и 6 от Закона за
филмовата индустрия въз основа на  решенията
на националната художествена комисия и на
финансовата комисия изпълнителният дирек-
тор на агенцията издава заповед, с която опре-
деля спечелилия конкурса проект и размера на
държавното подпомагане, или постановява от-
каз. Заповедта по ал. 5 или отказът по ал. 6 на
изпълнителния директор са индивидуалните
административни актове, които подлежат на
обжалване по реда на Закона за администра-
тивното производство, съобразно с разпоред-
бата на чл. 30, ал. 8 ЗФИ.